20 ફેબ્રુઆરી 1998ના રોજ ઢાકા સ્ટેડિયમમાં ઢાકા પ્રીમીયર લીગમાં અબહાની ક્રીડા ચક્ર ટીમ તરફથી રમી રહેલા રમણ લાંબા શોર્ટ લેગમાં હેલ્મેટ પહેર્યા વગર ફિલ્ડિંગ ભરી રહ્યાં હતા, ત્યારે તેમને માથાના ભાગે બોલ વાગ્યો હતો, આ બોલનો પ્રહાર એટલો જોરદાર હતો કે બોલ તેમના માથે વાગીને ફરીથી વિકેટકીપરના હાથમાં જતો રહ્યો હતો. બોલ વાગવાના કારણે રમણ લાંબાને હેમરેજ થઇ ગયું હતું અને સારવારના ત્રણ દિવસ બાદ તેમનું મોત નીપજ્યું હતું.